[{"text_idx": "#000000", "text": "PMEG 2020: verko kiu devas ne manki en via libros\u0302ranko"}, {"text_idx": "#000001", "text": "Komence de oktobro E@I eldonos la novan paperan version de la Plena Manlibro de Esperanta Gramatiko \u2013 PMEG 2020. G\u0302i estas verko por ordinaraj esperantistoj, kiuj volas detale studi la gramatikon, vortfaradon, skribon kaj elparolon de la Internacia Lingvo. C\u0302u vi havas demandon pri la gramatiko de Esperanto? PMEG respondos g\u0302in!\nPMEG estas unuavice praktika lernilo, ne teoria verko por lingvistoj. G\u0302i provas klarigi la lingvon en facila maniero \u2013 kaj la plej bazajn aferojn, kaj tre specialajn detalojn. G\u0302i uzas por helpi al la klarigoj abundon da ekzemploj, inter kiuj estas multege da ekzemploj el la Fundamento kaj el aliaj verkoj de Zamenhof."}, {"text_idx": "#000002", "text": "La nova eldono \u2013 kun la nomo PMEG 2020 \u2013 estas profunde tralaborita eldono. En preskau\u0306 c\u0302iu sekcio g\u0302ia au\u0306toro Bertilo Wennergren faris korektojn au\u0306 kompletigojn, au\u0306 prilaboris la prezenton, por ke g\u0302i estu pli klara. Li aldonis multegajn novajn ekzemplojn, kaj ankau\u0306 ialoke forigis ekzemplojn superfluajn. Iuj gravaj sekcioj estas preskau\u0306 tute reverkitaj lau\u0306 novaj eltrovoj kaj ideoj."}, {"text_idx": "#000003", "text": "Bertilo Wennergren estas ne nur la au\u0306toro de PMEG; li laboras ankau\u0306 pri la Tekstaro de Esperanto kaj pri la interreta versio de la Plena Ilustrita Vortaro, konsilas pri Esperanto en Duolingo, kaj faras multon alian por helpi lernantojn kaj uzantojn de la Internacia Lingvo. C\u0302i-jare li ricevis premion de la Fondaj\u0302o Antoni Grabowski."}, {"text_idx": "#000004", "text": "Nur g\u0302is la 5a de oktobro eblas antau\u0306mendi la novan PMEG kontrau\u0306 28 eu\u0306roj, poste g\u0302i kostos jam 38 eu\u0306rojn sen sendokostoj. En oktobro E@I presos la libron kaj tuj dissendos g\u0302in al la antau\u0306mendintoj (aldone oni ricevos ankau\u0306 senpagan PDF-version de la libro)."}, {"text_idx": "#000005", "text": "Ekscii pli kaj antau\u0306mendi vian ekzempleron de PMEG 2020 eblas c\u0302e "}, {"text_idx": "#000009", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000011", "text": "Musklaku la kovrilon por legi pliajn informojn."}]